กฎกระทรวง ฉบับที่ 106 (พ.ศ. 2534) ออกตามความในพระราชบัญญัติเงินตรา พ.ศ. 2501
กฎกระทรวง
ฉบับที่ ๑๐๖
(พ.ศ. ๒๕๓๔)
ออกตามความในพระราชบัญญัติเงินตรา
พ.ศ. ๒๕๐๑[๑]
 

อาศัยอำนาจตามความในมาตรา ๕ และมาตรา ๑๐
แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้
ดังต่อไปนี้

ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด
ลวดลาย และลักษณะอื่น ๆ ของเหรียญกษาปณ์ที่ระลึกเพื่อเฉลิมพระเกียรติสมเด็จพระศรีนครินทราบรมราชชนนีในการทรงปฏิบัติพระราชกรณียกิจอันทรงคุณค่าแก่งานสุขภาพอนามัยแห่งชาวโลกทั้งมวล
ตามบัญชีท้ายกฎกระทรวงนี้


ให้ไว้ ณ วันที่ ๗ ตุลาคม พ.ศ. ๒๕๓๔
สุธี สิงห์เสน่ห์
รัฐมนตรีว่ากระทรวงการคลัง
[เอกสารแนบท้าย]

๑.
บัญชีท้ายกฎกระทรวง ฉบับที่ ๑๐๖ (พ.ศ. ๒๕๓๔) ออกตามความในพระราชบัญญัติเงินตรา
พ.ศ. ๒๕๐๑

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่เป็นการสมควรจัดทำเหรียญกษาปณ์ทองคำ ราคาหกพันบาทสองชนิด เหรียญกษาปณ์เงิน
ราคาหกร้อยบาท สองชนิด เหรียญกษาปณ์โลหะสีขาว (ทองแดงผสมนิเกิล) ราคาสิบบาท
สองชนิด และเหรียญกษาปณ์โลหะสีขาว (ทองแดงผสมนิเกิล) เคลือบไส้ทองแดง ราคาสองบาท
หนึ่งชนิด ออกใช้เพื่อเป็นที่ระลึกเนื่องในโอกาสที่องค์การอนามัยโลกได้ทูลเกล้าทูลกระหม่อมถวาย
เหรียญทองแห่งสุขภาพดีถ้วนหน้า
แด่สมเด็จพระศรีนครินทราบรมราชชนนีเป็นพระองค์แรกในประวัติการณ์ขององค์การอนามัยโลกเมื่อวันที่
๑๗ ธันวาคม พ.ศ. ๒๕๓๓ ทั้งนี้
เพื่อเป็นการประกาศพระเกียรติคุณอันสูงส่งที่ได้ทรงปฏิบัติพระราชกรณียกิจอันทรงคุณค่าแก่งานสุขภาพอนามัยแห่งชาวโลกทั้งมวล
จึงจำเป็นต้องออกกฎกระทรวงนี้































ปิยะธิดา/ปรับปรุง
๓๐ พฤษภาคม
๒๕๖๑




[๑] ราชกิจจานุเบกษา
เล่ม ๑๐๘/ตอนที่ ๑๗๘/หน้า ๘๕๗/๘ ตุลาคม ๒๕๓๔